**Postpensjonistene i Buskerud**

**Referat fra medlemsmøte på Paletten i Krokstadelva 1.2.2023**

Det var 45 medlemmer til stede på møtet i ny oppusset lokale Paletten. Som vanlig ble det servert kaffe og et helt rundstykke og praten gikk fortsatt godt både før og etter inntak av rundstykket.

Leder ønsket alle velkommen – spesielt et nytt medlem som ikke hadde deltatt på våre medlemsmøter tidligere. Deretter ga han ordet til Thore Gustavsen som introduserte dagens musikanter – Odd Kleven og Nils Kristian Gurik eller mere kjent som en del av «De tre glade lakser».  
Duoen ga oss en musikalsk liten time med kjente og kjære melodier av ulike sjangere og som ble godt mottatt av «publikum».

Etter en kort pause, var det tid for orienteringer av ulik slag. Først ute var Svein Arne Fossbakken som orienterte om Senioruka på Storefjell hotell. Svein Arne har sammen med sin fru Ragnhild vært en del av «teamet» til Pensjonistforbundet Buskerud ved de tidligere arrangementene. Årets utgave av Senioruka blir gjennomført i tiden 19.-22. juni. Svein Arne dro gjennom programmet og utdypet mere hva som lå i elementene. Han anbefalte sterkt møtedeltakerne om å melde seg på.  
Innbydelsen og programmet for Senioruka vil bli lagt ut på avdelingens hjemme-/nettside.

Lederen orienterte kort om følgende saker:

* Behovet for å være noe mere streng med bindende påmeldinger til våre turer/møter.
* Opplegget for årsmøte 2023 og hvor dokumentene vil bli lagt – eventuelt sendt ut.
* Nyheter fra Pensjonistforbundet bl.a. om  
  \* Forberedelser til Trygdeoppgjøret 2023 og om utviklingen av lønns- og prisstigning så langt i

2023.  
\* En varslet krise angående utviklingen knyttet til eldreomsorgen rundt om i landet og den store oppmerksomheten det har vært i media i den siste tiden

Jan Erik Kristiansen orienterte om den planlagte turen til Berlin m/Spreewald i juni 2023 nå er utsatt til 11.9. Det jobbes også med en eller flere korte turer i løpet av året.

Som vanlig ble det gjennomført åresalg og mange gevinster fant nye eiere blant møtedeltakerne.

Møtet ble avsluttet med en framifrå varmrett.

Jan Dybvik  
referent